ઉલ્લેખનીય છે કે શહેરની અંદર વારંવાર હિટ એન્ડ રનની ઘટનાઓ બનતી હોય છે. સરખેજ-ગાંધીનગર હાઈવે પર પૂરપાટ જતાં વાહનોની અડફેટે લોકોનાં મોતની ઘટના વધી રહી છે પરંતુ કોઈપણ આરોપીને પકડવામાં પોલીસને સફળતા મળતી નથી. સરખેજ-ગાંધીનગર હાઈવે પર પોલીસ દ્વારા સીસીટીવી કેમેરા માત્ર ચાર રસ્તા પર જ લગાવવામાં આવ્યા છે. જેના કારણે વાહનચાલકની ઓળખ પણ જલદી થઈ શકતી નથી. ઉપરાંત ઈસ્કોન મોલ પાસેથી અનેક લોકો રોડ ક્રોસ કરી સામેની તરફ જતા હોય છે. રવિવારના દિવસે વધુ ભીડ હોય છે ત્યારે આવા નાના-મોટા અકસ્માત સર્જાતા રહે છે.